Pandemia de COVID-19

La **pandemia de COVID-19** ła ze na epidemia difondesta a liveło mondiałe in corsa, denomenada "małatia da novo coronavirus", popołarmente conosesta co ła sigla de COVID-19.

I małai i acuza sìntomi simiłari a l'influensa cofà dermatiti, freve, tose seca, fadiga, dispnea. Inte i cazi pì gravi, de frecuente catai in sojeti za gravai da antesedenti patołozie, se desviłupa polmonite, insufisensa respiratòria acuta finmente rivar anca al deceso. I pasienti i prezenta anca leucopenia e linfocitopenia. Da ła metà de zenaro del 2020 el ze sta fato dispunìbiłe un test par diagnostegar l'infesion da SARS-CoV-2, e poco dopo ła ze partia ła reserca e sperimentasion par cure e vacini spesìfeghi. Le guarizon łe ze spontànee e i tratamenti i ze prinsipalmente volti a zestir i sìntomi e a suportar łe funsion vitałi anca se i ze stai testai racuanti fàrmaghi antivirałi za doparai par contrastar altre infesion.

## Inìsio de la pandemia
I primi cazi conosesti i ghea coinvolzesto prinsipalmente lavoratori del marcà ùmido de Wuhan, in Cina, inte el cuało i vegneva vendesti pesi e altri animałi, anca vivi. Inte łe prime stimane de zenaro del 2020 i siensiai i ghea individuà in sti sojeti strane polmoniti cauzae da un novo coronavirus, dezignà SARS-CoV-2 (*sìndrome respiratòria acuta grave da coronavirus 2*), rezultà èsare simiłare almanco al 70% de ła so secuensa zènega a cueła del SARS-CoV, difondesta co l'epidemia de SARS del 2002-2004. A ła fin del meze de zenaro del 2020 no łe zera oncora stae ben determenae łe caraterìsteghe del virus, si-bè el fuse sta acertà el so èsar bon de trasmétarse da persona a persona, e łe permaneva incertese su łe juste magnere de trasmision e su ła patozenesità (l'èsar bon de far dani). La małatia asociada ła ze sta reconosesta col nome de COVID-19.

La prima segnałasion atribuìbiłe al novo virus ła zera avegnesta inte el 31 de disenbre del 2019, ma za l'8 de disenbre i ghe zera stai i primi pasienti co małatia sintomàtega. El 1º de zenaro del 2020 łe autorità łe ghea decidesto ła saraura del marcà e l'izołamento de chi che portava i segni e sìntomi de l'infesion. El primo deceso confermà el riva al 9 de zenaro del 2020. Al 28 de zenaro del 2020 se ghea i zera stai rezistrai pì de  cazi de contajo confermai in racuanti Paezi del mondo e 106 decesi mentre inte el 15 de febraro sti dati i se ghea za erlevà a  cazi e  decesi. Partindo dal 23 de zenaro del 2020, Wuhan ła ze sta ponesta in cuarantena co ła sospension de tuti i trasporti pùbleghi in entrada e in sbandono da ła sità, mezure che el dì sevente łe se zera stae estendeste a łe sità arente de Huanggang, Ezhou, Chibi, Jingzhou e Zhijiang. Altre nove limitasion e controłi i ze stai adotai in racuante zone del mondo.

## Risposta
Na granda risposta, sia in Cina sia a liveło globałe, ła gaveva seguio un cresimento dei cazi inte ła metà de zenaro del 2020, portando restrision de viajo, cuarantene e lìmiti orari, intrà i cuałi i se połe vegner recordai: ła cuarantena de ła nave da crozera *Diamond Princess* inte łe àcue japonezi; el lìmite oràrio de pì de 780 milioni de persone in Cina e un lìmite oràrio vołontàrio a Taegu, in Corea del Sud. L'epidemia ła ze sta declarada un'emerzensa sanitària pùblega de intarese internasionałe (PHEIC) da l'Organizasion mondiałe de ła sanità (OMS) inte el 30 de zenaro. Aeroporti e stasion feroviàrie łe ga fazesto controłi de ła tenperatura corpòrea, libarà declarasion sanitàrie e publegà segnałi de informasion inte el tentativo de identìfegare i vetori del virus. Un serto nùmaro de Paezi i ga emetesto avertense contro i viaji verso Wuhan, Hubei o ła Cina in zenerałe. Un altro consejo el ze sta che i viajadori retornanti da determenae rejon, in partegołar Cina, Iran, Vèneto, Lonbardia e Nord Itàlia, łe se ìzołe inte na cuarantena fidusària.

## Conseguense
Le consevense pì grande de l'epidemia łe ze stae ła preocupasion su l'instabiłità econòmega. La crize pułìtega ła ga includesto anca el licensiamento de vari cai locałi del Partio Comunista Cineze par ła so scarsa asion inte el s-ciopar de l'epidemia. In vari Paezi i ze stai segnałai epizodi de xenofobia e rasismo contro persone de orìzene cineze e de l'Àzia orientałe, co vari epizodi de viołensa fìzega e verbałe. La difuzion de dezinformasion e fake news sul virus, prinsipalmente online, ła ze sta descrivesta da l'OMS cofà na "infodemia".

Le conseguense pì xenerali de l'epidemia le conprende preocupasion sull'instabilità econòmega. La crixi pułìtega ga incluso anca el licensiamento de difarenti  cai locali del Partio Comunista Sinese par la so scarsa risposta al lo s-ciopar de l'epidemia. In difarenti  paexi xe stai segnalai epixodi de csenofobia e raxismo contro persone de orìxene sinese e de l'Axia orientale. La difuxion de dixinformasion e de fake news so el virus, prinçipalmente so l'intarnet, xe sta descrita dal la World Health Organization (WHO) come na "infodemia".

## Difuxion so le navi da croxera

L'epidemia la ga avudo anca na difuxion extra-teritoriale. Diverse navi da croxera le ga rejistrà caxi de SARS-CoV-2, dando inìsio a difarenti  fogolari. El caxo pì famoxo xe cuelo de la nave da croxera *Diamond Princess* inte le coste japonexi. El 20 febraro, el diretore xenerale del'Organixasion mondiale de la sanità (WHO) el ga riferio che el nùmaro totale dei caxi fora da la Sina amontava a 1.076 e el ga dichiarà che oltre la metà de cuesti se xera verificà tra i pasejeri a bordo de sta nave. A la fin di marso el xe stà dichiarà che 712 persone so la Diamond Princess, o sia el 19,2%, le xera stà infetae da COVID-19.

## El virus
thumb|left|Inlustrasion del SARS-CoV-2
Inte i primi de jenaro 2020, le autorità sanitarie le ga identifegà el virus responsàbiłe del'epidemia s-ciopà a Wuhan dexignàndolo, al'inìsio come "Coronavirus 2019-nCoV" ma pì vanti col nome uficiale de SARS-CoV-2. Se trata de un betacoronavirus faxente parte dela fameja dei coronavirus.

Prima de sta scoverta se conoseva solo sie coronavirus boni de infetare i esari umani (in cuanto solitamente i colpisse i animali) e pì presixamente: *HCoV-229E, HCoV-OC43, HCoV-NL63,  HCoV-HKU1* (responsàbiłi de na considerèvole persentuale de caxi de rafredore comune e cuindi asociàbiłi a na lieve sintomatologia), *SARS-CoV* e *MERS-CoV*. St'ultimi do i xe corelai a na prexentasion clinega ben pì grave co, a volte, exiti letali. El *SARS-CoV-2* xe quindi el setimo virus de la stesa fameja che coinvolge l'omo.

A la fin de jenaro 2020 le carateristeghe del virus no le xera gnancora stae ben determinà (sebén che fuse asertà che xera bon de trasmetarse da omo a omo) e restava dubi so i precixi modi de trasmision e su la patogenicità (la capasità de far dani).
### Persistensa del virus
Varie riserche le prova a stabilire la persistensa del SARS-CoV-2 so varie sorte de superfisi e anbienti anca in relazion a le condision variàbiłi de tenperatura, umidità e via dixendo.
* **Aria**: Serte riserche le indica che el virus poe restar infetivo inte i aerosol pa ore mentre so le superfisi fin a dì. Infati, la COVID-19 la xe trasmesa dai aerosol, inte i cuali ocore sirca 66 minuti afinché si dimexe el numaro de le partisele dd virus vidali. El 25% mantien oncora la virulensa dopo poco pì de un'ora e el 12,5% de la carica virale persiste dopo sirca 3 ore. Secondo risercatori sinesi el virus persiste entro 1 metro cuadrato intorno ai pasienti co SARS-CoV-2, sto fato xe sta l'elemento che fa asùmare la nesesità del distansiamento de almanco un metro tra le persone.
* **Metali e altri materiali**: so l'aciaio inosidabile, pa dimexare la carga virale le xe necesarie 5 ore e 38 minuti. So la plastega, invese, l'emivida la xe de 6 ore 49 minuti; so el carton l'emivida la xe di sirca tre ore e mexa. La carga virale so el ramo la se dimexa pì velocemente che altrove, in do che la metà del virus deventa inativato entro 45 minuti.
* **Acua**: i sistemi de sanificasion de le acue potàbiłi i dovaria garantire de rimovare o inativare el virus, così come cueli de le pisine e de le vasche de idromasajo. Al 23 marso 2020 se ritien che el ris-cio de trasmision de la COVID-19 atraverso i sistemi fognari sipia baso; anca no podendolo escludare del tuto a incò no ghe xe prove che se sipia verificà. Inte l'epidemia de SARS del 2003, la xe sta documentà la trasmision asocià ai aerosol de le acue reflue; par sto motivo  va monitorada l'efisensa dei sistemi de clorasion.

## Clìnega
[thumb|right|upright=1.3|lang=it|Sintomi de la malatia [COVID-19 dovua a l'infesion da SARS-CoV-2]]
I pasienti li acuxa sìntomi che someja al'influensa: fevra, senso de afaticamento, tose seca e dificoltà respiratoria. Inte i caxi pì gravi, de frecuente riscontrai in sojeti xà gravai da presedenti patologie, se svilupa polmonite, insuficiensa renale acuta, fin rivare anca al deceso. La diàgnoxi vien fata grasie al'execusion de un exame de reasion a caena de la polimeraxi inversa in tenpo reale (rRT-PCR) so campioni biolòxeghi prelevai dal pasiente. El test poe èsar exeguio so canpioni de sgàparo o de sangue. I risultai li xe xeneralmente disponìbili in poche ore o, al masimo, dì.

## Vasin
El vasin pal COVID‑19 ga lo scopo de dar na imunità acuixida conrto el virus. Vanti de sta pandemia, el laoro pa svilupare un vasin contro la malatia cauxà dai coronavirus (SARS e MERS) ga fornìo informasion so a so strutura e so el so funsionamento; poi ghe xe sta na acelerasion de la riserca par un vasin.

A metà deçenbre 2020, 57 vasini candidai li xe in faxe clinega de riserca: 40 in *faxe I-II* e 17 *in faxe III* de sperimentasion clìnega. Al 13 deçenbre gnanca un vasin ga conpletà la *faxe III* o ga otegnuo aprovasion.

## Salute mentale inte la pandemia
La pandemia de COVID-19 cauxa stress, ansia e preocupasion par tanti individui, par via de la malatia stesa e anca a causa de le contromisure (come el distansiamento sociale). Alcune de le cauxe comuni de stress psicològico durante le pandemie le xe: paura de malarse e morire, evitare le cure mediche par paura de esar contjai, paura de perdar el laoro e i mexi de susistensa, paura de esar esclusi socialmente, paura de esare mesi in cuarantena, sensasion de inpotensa de protexere se stesi e i propri cari, paura de esar separai dai propri cari e dai badanti, mancansa de autostima inte el fare le robe de tuti i dì, noja, solitudine e depresion dovue al l'isolamento e paura di rivìvare l'esperiensa de na presedente pandemia.

## Timeline
thumb|right|Caxi de COVID-19 par dì inte el 2020 in Sina e inte el mondo.

* Al 26 frebraro 2020 i paexi pì colpìi i xe: la Cina con 77660 infetai, la Corea del Sud, con 1261 infetai e l'Italia con 574 infetai. In Italia (al 26 febraro 2020) ghe xe do fogolari de infesion, uno a Vo' e uno a Codogno (LO).
* L'11 marso 2020 l'Organixasion mondiale de la sanità ga dichiarà COVID-19 na pandemia.
* El 26 marso 26, inte i USA el nùmaro totale dei caxi confermai el ga suparà cuelo de la Sina co pì de 85.000 caxi, portando i Stati Unii ad avere el pì alto nùmaro de caxi de coronavirus al mondo. El dì dopo (27 marso) el nùmaro ga suparà i100.000.
* El 27 marso 2020 el nùmaro totale dei contajiai – conprexi i morti e i guarìi – xe rivà a 86.498: l’Italia sùpara cuxì la Sina, ferma a 81.897, come che dixe la *Johns Hopkins University*.
* El 28 zugno 2020 se xe rivà a 10.000.000 de test risultai positivi intel mondo.
* Al 30 luglio 2020 ghe xe 4 axiende che le xe intea faxe clìnega de sperimentasion del vasin: **AstraZeneca** (axienda svedese a cui l’Italia ga prenotà 400 milioni de doxi de vasin insieme co altri paesi europei), **Moderna** (che colabora coi *National Institutes of Health*), **BioNTech/Pfizer** (acordo industriale USA-Xermània) e **CanSino** (axienda sinese). Se ga oservà che el vasin de Moderna el xe in grado de prevenir l’infesion inte i macachi.
*A metà deçenbre 2020, 57 vasini candidai i xe in faxe clinega de riserca.

## Varda anca

*Pandemia
*Malatia
*Hubei
*Peste
*Infesion

## Nòte



## Riferimenti

*Ministero de la Salude italiana 
*Coronavirus, oltre 130 contagiati in cinque regioni | Nord Italia blindato: università e scuole chiuse par una settimana in Lombardia, Veneto e Piemonte
*Coronavirus in Italia, più di 300 contagi. La Procura di Padova indaga sulla morte della prima vittima
*Coronavirus, Zingaretti positivo al test
*Coronavirus, positivi al test i prefetti di Brescia e Bergamo
*Matera, Prefetto positivo al Coronavirus: ze in isolamento in ospedale. Stop a udienze in Tribunale
*Coronavirus, il decreto del governo: tutte le misure par la zona rossa e quelle par il resto d'Italia
*L'Organizzazione mondiale della sanità: "Il Coronavirus ze una pandemia"